User:ტრეიდინგი საქართველოში/sandbox

ტრეიდინგი - მსოფლიო ბირჟაზე მოგების მიღების მიზნით ფინანსური ინსტრუმენტებით ვაჭრობა. მსოფლიო ბირჟა არის საერთაშორისო საფინანსო ბაზარი, რომელზეც ხორციელდება ვალუტის, ნედლეულის, მეტალის, კომპანიების აქციების ყიდვა-გაყიდვა.

მსოფლიო ბირჟის ყველაზე მნიშვნელოვან ნაწილს წარმოადგენს სავალუტო ბაზარი იგივე ფორექსი, რომელზეც ხდება სხვადასხვა ქვეყნის ვალუტით ვაჭრობა.

== სავალუტო ბაზარი == სავალუტო ბაზარი დაარსდა 1976 წელს, როდესაც მსოფლიომ უარი თქვა ვალუტის ფიქსირებულ კურსზე და გადავიდა მცურავ გაცვლით კურსზე. ეს უკანასკნელი განისაზღვრება მოთხოვნა-მიწოდებით და უზრუნველყოფს ვალუტის თავისუფალ გაცვლას. სავალუტო ბაზარი გახდა მსოფლიო საფინანსო და ეკონომიკური სისტემის ნორმალური ფუნქციონირების ერთ-ერთი მთავარი ფაქტორი.

სავალუტო ბაზარზე ვალუტის ყიდვა-გაყიდვისა და კურსთა შორის სხვაობიდან შესაძლებელია მოგების მიღება, რამაც განაპირობა ვალუტით ვაჭრობისა და ტრეიდინგის, როგორც პროფესიის პოპულარობა.

ტრეიდერობა, როგორც პროფესია
ტრეიდერობა გულისხმობა როგორც ვალუტით, ასევე სხვა ფინანსური ინსტრუმენტებით (აქციებით, ობლიგაციებით და ა.შ) ვაჭრობის შედეგად შემოსავლის მიღებას. მოგების წყაროს წარმოადგენს ფინანსური ინსტრუმენტების სწრაფად ცვალებად ფასთა შორის სხვაობა, რაც დამოკიდებულია სხვადასხვა გარემო ფაქტორებზე, ეკონომიკურ და პოლიტიკურ მოვლენებზე და ემორჩილება გარკვეულ კანონზომიერებასა და ლოგიკას.

ტრეიდერის პროფესიაში მოგების მისაღებად აუცილებელია შესაბამისი ცოდნა, გამოცდილება და უნარები. ვაჭრობა მოიცავს რისკებს, რისი მინიმუმადე დაყვანა გააზრებული ქმედებებით, ცოდნითა და შესაბამისი უნარებით ხდება.

ფორექს ბროკერი
ფორექს ბროკერები არიან შუამავალი კომპანიები ტრეიდერებსა და მსოფლიო ბირჟას შორის. ისინი ტრეიდერებს უზრუნველყოფენ ვალუტის ყიდვა/გაყიდვისთვის აუცილებელი. სავაჭრო პლატფორმით. ელექტრონულ სავაჭრო პლატფორმაზე ვაჭრობა შესაძლებელია როგორც ფორექს, ასევე CFD ინსტრუმენტებით, მსოფლიოს ნებისმიერი წერტილიდან კვირაში 5 დღე (შაბათ-კვირის გარდა), 24 საათის მანძილზე.

ფორექს ბროკერის არჩევისას მნიშვნელოვანია კომპანიის მიერ შემოთავაზებული სერვისების ფუნქციონალებისა და რეპუტაციის გათვალისწინება.

მნიშვნელოვანია, რომ საბროკერო კომპანიის მიერ შემოთავაზებული სავაჭრო პლატფორმა მორგებული იყოს მომხმარებლის მოთხოვნებს და მისი საშუალებით ოპერაციები მარტივად ხორციელდებოდეს.

ბევრი საბროკერო კომპანია თავის მომხმარებლებს სთავაზობს სავაჭრო პლატფორმის დემო ვერსიას, რომლის საშუალებითაც მომხმარებელს შეუძლია დატესტოს თავისი უნარები და მიიღოს პრაქტიკული გამოცდილება, ვიდრე რეალურ ბაზარზე დაიწყებს ვაჭრობას.

საქართველოში მოღვაწე საბროკერო კომპანიებისთვის აუცილებელია ლიცენზიის აღება, რომელსაც საქართველოს ეროვნული ბანკი გასცემს და ამით კომპანიის კანონთან შესაბამისობას ადასტურებს.

ლიცენზია
ფინანსური ინსტრუმენტებით ვაჭრობაში ჩართული საბროკერო კომპანიების საქმიანობა საქართველოში რეგულირდება საქართველოს ეროვნული ბანკის მიერ. საქართველოს ეროვნული ბანკი გასცემს ლიცენზიას, რომლის მისაღებად აუცილებელ ფინანსურ და ადმინისტრაციულ მოთხოვნებს განსაზღვრავს საქართველოს ეროვნული ბანკის პრეზიდენტის ბრძანება №145/04.

ლიცენზიის მიღება არის დასტური იმისა, რომ საბროკერო კომპანია აკმაყოფილებს კანონით განსაზღვრულ კრიტერიუმებს და  მისი ფინანსური და საოპერაციო საქმიანობა არის აბსოლუტურად გამჭვირვალე და დაცული.

=== ლიცენზირებული საბროკერო კომპანიები === 1.       შპს თრეიდ ჰოლდინგი (ვიპტრეიდი)

2.       შპს „თიბისი კაპიტალი"

3.       სს გალტ ენდ თაგარტი

4.       შპს ქართუ ბროკერი

5.       სს კაუკასუს კაპიტალ ჯგუფი

6.       შპს აბბი ასეტ მენეჯმენტი

7.       სს ჰერითიჯ სიქიურითიზ

8.       შპს ფიდელის ველს მენეჯმენტი

9.       სს საბროკერო და აქტივების მმართველი კომპანია ველსი

ტრეიდინგის სწავლა
ტრეიდერობის შესწავლა შესაძლებელია უამრავი სპეციალიზებული კურსისა და ტრენინგის საშუალებით. გარდა ამისა, არსებობს ბევრი უცხოურ ენოვანი ონლაინ გამოცემა, ბლოგი თუ ვებსაიტი, სადაც დამწყები ტრეიდერებისთვის განთავსებულია სასწავლო მასალა.

ტრეიდინგის შესწავლა ასევე შესაძლებელია ტრადიციული ლიტერატურის საშუალებით რომელთაგან ნაწილი ნათარგმნია ქართულად. თეორიულ ცოდნასთან ერთად აუცილებელია პრაქტიკული გამოცდილებაც ან პრაქტიკოსი მენტორის დაქირავება. საქართველოში ტრეიდინგის შესასწავლად არსებობს როგორც ფასიანი, ასევე უფასო პროგრამები, როგორიცაა, მაგალითად, უფასო პროგრამა „გახდი ტრეიდერი“.